Okresná prokuratúra Bratislava II 
Kvetná 13, 820 05 Bratislava 25

Sp. zn. : 2 Pv 272/13/1102	Bratislava II, 8.8.2014
EEČ : 2-9-237-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava II zo dňa 2.7.2013, spisová značka 2 Pv 272/13/1102, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
od presne nezisteného času do 16.30 hod. dňa 04.04.2013 v Bratislave vo Vrakuňskom lesoparku prechovával plastový obal žltej farby s obsahom sušeného rastlinného materiálu, ktorý na základe výzvy policajta dobrovoľne vydal, pričom odbornou analýzou KEÚ PZ Bratislava bolo zistené, že v predloženej obálke bolo sušené konope (marihuana) s hmotnosťou 120 mg s obsahom 10 mg tetrahydrokanabinolu (THC), čo zodpovedá 1 obvykle jednorazovej dávke drogy, pričom rastliny rodu Cannabis (konope) sú v zmysle zákona č. 139/98 Z. z. zaradené do I. skupiny omamných látok, 

Uznesením prokurátora Okresnej prokuratúry Bratislava II zo dňa 2.7.2013, spisová značka 2 Pv 272/13/1102, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením povereného príslušníka OO PZ Vrakuňa OR PZ v Bratislave  II pod ČVS: XXXXX zo dňa 27. 05. 2013  bolo podľa  § 206 ods. 1 Trestného poriadku  vznesené obvinenie XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona na skutkovom základe ako je uvedený v citovanom uznesení.
	
Uznesením prokurátorky Okresnej prokuratúry pre Bratislavu II sp. zn.  2 Pv 272/13-7 zo dňa  02.07.2013, právoplatným dňa 16.07.2013, bolo trestné stíhanie obvineného podľa § 216 ods. 1 Trestného poriadku podmienečne zastavené a podľa § 216 ods. 2 Trestného poriadku bola obvinenému určená skúšobná doba na 12 mesiacov, počas ktorej bol povinný zdržať sa akéhokoľvek protiprávneho konania a viesť riadny život.
	
Skúšobná doba podmienečného zastavenia trestného stíhania uplynula dňa  16.07.2014. Obvinený počas skúšobnej doby viedol riadny život, čo je preukázané aktuálnym odpisom z registra trestov GP SR, ako aj zo šetrení v evidenciách PZ SR „AVÍZO“. Z výpisu registra priestupkov Okresného úradu Bratislava vyplýva, že obvinený sa mal dopustiť počas skúšobnej doby jedného priestupku podľa § 11 ods. 1 písm. a) zákona SNR č. 377/2004 Z.z. o ochrane nefajčiarov, avšak tento bol vyriešený len napomenutím, pričom charakter tohto priestupku nijako nesúvisí s charakterom trestnej činnosti, ktorej sa obvinený dopustil v danej veci. 
	
Podľa § 217 ods. 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e) Trestného poriadku.
	
Podľa § 9 ods. 1 písm. e) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu, alebo bolo právoplatne zastavené, a podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.
	
Vzhľadom na vyššie uvedené skutočnosti som preto rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martina Boledovičová
prokurátorka